Verisuonten toimenpiteet suonensisäisesti pään ja kaulan alueella

|  |  |
| --- | --- |
| Kuvaus: | Verisuonten toimenpide aivojen tai kaulan alueelle. Pallolaajennushoito, stenttaus, aneurysman tukkiminen tai verisuoniepämuodostuman hoito. |

**TOIMENPITEESEEN VALMISTAUTUMINEN**

Ole syömättä ja juomatta vähintään 6 tuntia ennen toimenpidettä.  
  
Jos sinulla on käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuodeosastolle tai lähettävälle poliklinikalle:  
  
**Primaspan, Asasantin, Orisantin, Marevan, Clopidogrel, Brilique, Efient, Plavix, Arixtra, Eliquis, Pradaxa, Xarelto**

Tai

Jos sinulla on käytössä jokin **metformiinia (metformin hydrochlorid)** sisältävä, suun kautta nautittavaa sokeritautilääke, ilmoita siitä etukäteen vuodeosastolle:  
  
Lääke on ehkä jätettävä tauolle ennen toimenpidettä, mutta siitä saat osastolta erilliset ohjeet.  
  
Samoin, jos käytät **neidonhiuspuu,** **kiinankarhuputki, kalaöljy- ja omegavalmisteita tai valkosipuliuutetta**, jätä valmiste pois käytöstä vähintään viikko ennen toimenpidettä.  
  
Ilmoita myös, jos sinulla on jodi- tai puuduteyliherkkyys tai olet raskaana.  
  
Sinusta otetaan verikokeita muutama päivä ennen toimenpidettä ja/tai toimenpidepäivän aamuna.

Aivojen alueen toimenpiteissä sinulle laitetaan virtsatiekatetri ennen toimenpidettä. Kaulan alueen toimenpiteissä virtsarakko on hyvä tyhjentää ennen toimenpidettä.

**TOIMENPITEEN KULKU**

Sinulle laitetaan nestetiputus laskimoon. Toimenpiteen ajan sydämen toimintaa sekä verenpainetasoa seurataan. Toimenpide tehdään reisivaltimon kautta nivustaipeesta tai ranteesta rannevaltimon kautta. Ihokarvat poistetaan toimenpidealueelta ja toimenpidealue puhdistetaan. Toimenpidealueelle laitetaan paikallispuudutus. Toimenpidealueen kohdalta verisuoneen laitetaan ohut katetri, jonka kautta varjoaine ruiskutetaan kuvattavaan kohteeseen.

Aivojen alueen verisuonten toimenpiteessä sinut nukutetaan. Hoitomuoto valitaan tapauskohtaisesti.

Kaulanalueen verisuonten toimenpiteet tehdään paikallispuudutuksessa.

Kaulan alueella hoitona on yleensä pallolaajennus ja ahtautuneeseen kohtaan metalliverkon eli stentin laittaminen.

Toimenpiteet kestävät yleensä noin 1-3 tuntia.

**TOIMENPITEEN JATKOHOITO-OHJEET**

Nivusesta tehdyn toimenpiteen jälkeen pistopaikka suljetaan sulkulaitteella ja olet muutaman tunnin vuodelevossa. Jos sulkulaitetta ei voida käyttää, pistopaikka suljetaan käsin painamalla ja vuodelevon pituus voi pidentyä.

Ranteesta tehdyn toimenpiteen pistopaikalle laitetaan kiristysmansetti ja olet muutaman tunnin vuodelevossa.

Tarkemmat ohjeet annetaan toimenpiteen jälkeen.

Varaudu siihen, että voit joutua olemaan sairaalassa 1-2 vuorokautta. Raskaita ponnisteluja tulee välttää muutaman vuorokauden ajan tutkimuksen ja toimenpiteiden jälkeen. Tästä saat myös tarkemmat ohjeet toimenpiteen jälkeen.

**LISÄTIETOA**

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

[www.tutkimukseen.fi](file:///\\Z10099\D360_Work_tuotanto\cache\shp\vainikainenr\www.tutkimukseen.fi)

[www.stuk.fi](file:///\\Z10099\D360_Work_tuotanto\cache\shp\vainikainenr\www.stuk.fi)

**YHTEYSTIEDOT**

Jos varattu ei sovi sinulle hoidonsuunnittelijaan ma-pe klo.8-15 p. 017-172353

Jos sinulla on kysyttävää tutkimuksesta, ota yhteys Röntgen 1,

puh 017-173 322 / toimisto, arkisin klo 8.00 - 14.30. Tähän numeroon voitte jättää soittopyynnön ja hoitaja/tutkimuksen suorittava lääkäri ottaa sinuun yhteyttä.

.